麥美恩否認選美為入行 強調與許文軒冇發展機會
2024年04月27日 21:01
東網電視
更多新聞短片
藝人麥美恩(Mayanne)接受電台訪問,回憶當年不理父母反對隻身回港發展,Mayanne否認當年選美是為了入行:「選港姐純粹因為好奇心,我嗰陣諗住一選完就返加拿大,因為我二哥要結婚!後來係好掙扎拒絕咗無綫份約。」及後參加完胞兄婚禮後,Mayanne再獲TVB邀回港試鏡,成功後更獲安排一份有月薪人工的娛樂新聞主播工作,繼而展開其銀色旅途。
對於與主持拍檔許文軒屢傳緋聞,Mayanne表示:「我哋兩個太friend啦,尋晚都有同佢呻咗成個鐘,同埋佢又雙子座、我又雙魚座,大家啲性格好浮動,同埋大家好無分彼此!雖然佢係我前輩,但我哋可以好似八婆咁傾計。」更澄清根本沒有發展機會:「我哋係冇分男同女,總之我哋係乜嘢都傾,佢又會明白我,因為大家都係主持,接觸嘅範圍同遇到嘅困難好似,有啲咩我都會徵求佢意見。」